**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO KULIŲ KRAŠTO BENDRUOMENĖS „ALANTAS“ PLANUOJAMAM ĮGYVENDINTI PROJEKTUI „ATVIRA BENDRUOMENĖS KŪRYBOS ERDVĖ KULIUOSE“ IR LĖŠŲ SKYRIMO**

2020 m. birželio 25 d. Nr. T1-144

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Kvietimo „Vietos kultūrinio verslumo skatinimas“ pagal 2014-2021 m. Europos ekonominės erdvės finansinio mechanizmo programą gairėmis pareiškėjams, patvirtintomis VšĮ Centrinės projektų valdymo agentūros direktoriaus 2020 m. balandžio 29 d. potvarkiu Nr. DR-20-2-2020-23 „Dėl 2014-2021 m. Europos ekonominės erdvės finansinio mechanizmo programos „Kultūra“ kvietimo „Vietos kultūrinio verslumo skatinimas“ gairių pareiškėjams patvirtinimo“, Plungės rajono savivaldybės taryba n u s p r e n d ž i a:

1. Pritarti Plungės rajono Kulių krašto bendruomenės „Alantas“ (toliau - Pareiškėjas) paraiškos teikimui finansinę paramą gauti projektui „Atvira bendruomenės kūrybos erdvė Kuliuose“ (toliau – Projektas), planuojamam įgyvendinti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Vietos kultūrinio verslumo skatinimas“ (kvietimo numeris LT04-3-KM-K01).

2. Dalyvauti partnerio teisėmis, įgyvendinant Projektą, ir užtikrinti ne mažiau 10 procentų Kulių Šv. Vyskupo Stanislovo bažnyčios statinių komplekso šiaurės pastato (unikalus kodas Kultūros vertybių registre 28291) tvarkybos, remonto ir kitų ilgalaikių išlaidų (neviršijant 45,8 tūkst. eurų) padengimą Savivaldybės biudžeto lėšomis.

3. Skirti Pareiškėjui 24 200 eurų sprendimo 2 punkte įvardyto pastato tvarkybos, remonto ir kapitalinio remonto projektavimo bei ekspertizės paslaugoms apmokėti.

4. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su Projekto teikimu bei įgyvendinimu susijusius dokumentus.

Savivaldybės meras Audrius Klišonis